HRVATSKO KNJIŽNIČARSKO DRUŠTVO

CROATIAN LIBRARY ASSOCIATION



**Stručni odbor (2014.- 2016.)**

Hrvatske bratske zajednice 4

10000 Zagreb

ZAPISNIK sa 7. sjednice Stručnog odbora HKD-a

Sedma sjednica Stručnog odbora HKD-a održana je 23. veljače 2016. u Uredu Hrvatskoga knjižničarskog društva. Sjednica je trajala od 11.00 do 13.00 sati.

**Prisutni:**

1. **Marijana Mišetić** *(predsjednica Stručnog odbora i predsjednica Komisije za visokoškolske knjižnice)*
2. **Dunja Holcer** *(predsjednica Hrvatskoga knjižničarskog društva)*
3. **Kristina Romić** *(stručna tajnica)*
4. **Ljiljana Krpeljević** *(predsjednica Komisije za zavičajne zbirke)*
5. **Darija Ćaleta** *(predsjednica Komisije za muzejske i galerijske knjižnice)*
6. **Vesna Špac** *(predsjednica Komisije za tehničke knjižnice)*
7. **Danica Crnobrnja** *(predsjednica Komisije za bolničke knjižnice)*
8. **Zrinka Udiljak Bugarinovski** *(dopredsjednica Komisije za upravljanje)*
9. **Sonja Pigac Ljubi** *(predsjednica Radne grupa za serijske publikacije)*
10. **Branka Purgarić Kužić** *(predsjednica Komisije za klasifikaciju i predmetno označivanje)*
11. **Vesna Hodak** *(predsjednica komisije za katalogizaciju)*
12. **Alka Stropnik** *(predsjednica Komisije za knjižnične usluge za djecu i mladež)*
13. **Danica Pelko** *(predsjednica Komisije za školske knjižnice)*
14. **Lovela Machala Poplašen** *(dopredsjednica Komisije za medicinske knjižnice)*
15. **Edita Bačić** *(predsjednica Komisije za javno zagovaranje)*
16. **Dorja Mučnjak** *(zamjena za predsjednicu Komisije za obrazovanje i stalno stručno usavršavanje)*
17. **Đurđica Pugelnik** *(zamjena za predsjednicu Komisije za pokretne knjižnice)*
18. **Željka Miščin** *(zamjena za predsjednicu Komisije za knj. usluge za osobe s posebnim potrebama)*
19. **Ines Cerovac** *(predsjednica Komisije za povijest knjige i knjižnica)*
20. **Sanja Vukasović-Rogač** *(predsjednica Komisije za glazbene knjižnice i zbirke)*
21. **Danijela Živković** *(predsjednica Komisije za knjižničarsko nazivlje i zamjena predsjednice Komisije za autorsko pravo i otvoreni pristup)*
22. **Frida Bišćan** *(predsjednica Komisije za izgradnju i opremu knjižnica)*
23. **Dragutin Nemec** *(predsjednik Komisije za pravne i srodne knjižnice)*
24. **Tomislav Silić** *(predsjednik Komisije za IT)*
25. **Dina Mašina** *(predsjednica Odbora za nakladničku djelatnost)*
26. **Katarina Todorcev Hlača** *(predsjednica Radne grupe za manjinske knjižnice)*

Marijana Mišetić je pozdravila sve prisutne i zahvalila se na odazivu na sjednicu.

**Ad 1. Usvajanje dnevnog reda**

Marijana Mišetić je predložila nadopunu dnevnog reda sa 3 točke:

* Nacrt Pravilnika o odgovarajućoj vrsti obrazovanja učitelja, nastavnika, odgajatelja i stručnih suradnika u školskoj ustanovi i učeničkom domu,
* Programski odbor AKM-a,
* Prijedlog članova Programskog odbora za obilježavanje Dana hrvatskih knjižnica.

Dnevni red je uz ove nadopune jednoglasno usvojen.

**Ad 2. Usvajanje Zapisnika s 6. sjednice Stručnog odbora HKD-a**

Zapisnik je jednoglasno usvojen.

**Ad. 3. Imenovanje Povjerenstva za izbor predsjednika HKD-a**

Marijana Mišetić je izvijestila da je prijedlog Izvršnog odbora Stručnom odboru za imenovanje članova Povjerenstva za izbor predsjednika Hrvatskoga knjižničarskog društva sljedeći:

1. Kristina Romić (stručna tajnica HKD-a, član po funkciji),
2. Iva Ciceran,
3. Hrvoje Džanko,
4. Vlatka Surma Szabo,
5. Blaženka Peradenić Kotur,
6. Melinda Grubišić Reiter.

Stručni odbor je prihvatio ovaj prijedlog.

**Ad 4. Imenovanje Ocjenjivačkoga odbora za dodjeljivanje Kukuljevićeve povelje**

Marijana Mišetić je izvijestila da je prijedlog Izvršnog odbora Stručnom odboru za imenovanje članova Ocjenjivačkog odbora za dodjeljivanje „Kukuljevićeve povelje“ sljedeći:

1. Zagorka Majstorović (predsjednica povjerenstva),
2. Milka Šupraha Perišić,
3. Loris Bučević Sanvicenti,
4. Ilija Pejić,
5. Josip Stipanov.

Stručni odbor je prihvatio ovaj prijedlog.

**Ad 5. Imenovanje Ocjenjivačkoga odbora za dodjeljivanje nagrade „Eva Verona“**

U ocjenjivački odbor mogu biti izabrane osobe koje su bile dobitnici prijašnjih godina.

Marijana Mišetić je izvijestila da je prijedlog Izvršnog odbora Stručnom odboru za imenovanje članova Ocjenjivačkog odbora za dodjelu nagrade „Eva Verona“ sljedeći:

1. Tamara Krajna (predsjednica povjerenstva - dobitnica Kukuljevićeve povelje),
2. Tihomir Marojević,
3. Marina Šimić,
4. Dorja Mučnjak,
5. Ana Barbarić.

Stručni odbor je prihvatio ovaj prijedlog.

**Ad 6. Imenovanje Povjerenstva za dodjelu priznanja „Knjižnica godine“**

Marijana Mišetić je izvijestila da je prijedlog Izvršnog odbora Stručnom odboru za imenovanje članova Povjerenstva za dodjelu priznanja „Knjižnica godine“ sljedeći:

1. Dunja Holcer (predsjednica HKD-a),
2. Goran Pavlović (prošlogodišnji dobitnik priznanja, te predstavnik narodnih knjižnica),
3. Senka Tomljanović (prošlogodišnja dobitnica priznanja, te predstavnica visokoškolskih knjižnica).

Stručni odbor je u Povjerenstvo imenovao još:

1. Josipa Striju (predstavnik školskih knjižnica),
2. Dariju Ćaleta (predstavnica specijalnih knjižnica).

Stručni odbor je prihvatio ovaj prijedlog.

**Ad 7. Imenovanje članova Programskog odbora za obilježavanje Dana hrvatskih knjižnica**

Dunja Holcer je izvijestila da je komisija za Javno zagovaranje uputila prigovor da se u 2015.g. nije izabrao Programski odbor za obilježavanje Dana hrvatskih knjižnica te da nije donešena zajednička tema.

Izvršni odbor je uvažio ovaj prigovor, te dao prednost komisiji za Javno zagovaranje da izabere članove Programskog odbora i da donese zajedničku temu koju će odobriti Stručni odbor.

Komisija za javno zagovaranje je predložila sljedeće članove za Programski odbor:

1. Davorka Pšenica,
2. Edita Bačić,
3. Alemka Belan Simić,
4. Sanja Vukasović-Rogač,
5. Danica Pelko
6. Marija Šimunović.

Stručni odbor je prihvatio ovaj prijedlog.

**Ad. 8 Imenovanje Programskoga odbora Skupštine HKD-a**

Marijana Mišetić je izvijestila da je prijedlog Izvršnog odbora Stručnom odboru za imenovanje dijela članova Programskog odbora 41. Skupštine HKD-a sljedeći:

1. Marijana Mišetić (predsjednica Stručnog odbora HKD-a),
2. Dina Mašina (predsjednica Odbora za nakladničku djelatnost),
3. Astrid Grobenski-Grgurić (predsjednica Društva knjižničara Karlovačke županije).

Stručni odbor je u Povjerenstvo imenovao još:

1. Alku Stropnik,
2. Danijelu Živković,
3. Ljiljanu Krpeljević,
4. Milu Perasović,
5. Irenu Pilaš,
6. Zrinku Udiljak Bugarinovski.

Stručni odbor je prihvatio ovaj prijedlog.

**Ad 9. Imenovanje Organizacijskoga odbora Skupštine HKD-a**

Dunja Holcer je izvijestila da je prijedlog Izvršnog odbora Stručnom odboru za imenovanje članova Organizacijskog odbora 41. Skupštine HKD-a sljedeći:

1. Dunja Holcer,
2. Blaženka Peradenić Kotur,
3. Kristina Romić,
4. Nada Avakumović (u.z. Marija Šimunović),
5. Vilijam Lakić,
6. Melinda Grubišić Reiter,
7. Vesna Špac.

Stručni odbor je prihvatio ovaj prijedlog.

**Ad.9 Nacrt Pravilnika o odgovarajućoj vrsti obrazovanja učitelja, nastavnika, odgajatelja i stručnih suradnika u školskoj ustanovi i učeničkom domu**

Marijana Mišetić je izvijestila da je u tijeku javna rasprava o Nacrtu Pravilnika o odgovarajućoj vrsti obrazovanja učitelja, nastavnika, odgajatelja i stručnih suradnika u školskoj ustanovi i učeničkom domu. Javna rasprava traje zaključno do 25.2.2016.g. Marijana Mišetić je pozvala sve prisutne da se uključe u javnu raspravu i da svojim konstruktivnim prijedlozima doprinesu boljem definiranju položaju knjižničara unutar obrazovnog sustava. Danica Pelko (*predsjednica Komisije za školske knjižnice*) je zamoljena da napiše primjedbe i prijedloge u ime sekcije i u ime HKD-a te da ih podnese na službenoj stranici *e-savjetovanja.*

Stručni odbor je prihvatio ovaj prijedlog.

**Ad. 10 Imenovanje dva člana u Programski odbor AKM-a**

Marijana Mišetić je izvijestila da je došao poziv za imenovanjem 2 člana iz HKD-a u Programski odbor 20. Seminara Arhivi, knjižnice, muzeji. U 2016.g. Seminar organizira Hrvatsko muzejsko društvo.

Stručni odbor je u programski odbor imenovao Marijanu Mišetić i Vesnu Hodak..

**Ad 11. Razno**

**Ad 11.1 Hrvatsko knjižničarsko vijeće- poziv**

Marijana Mišetić je izvijestila da je Hrvatsko knjižničarsko vijeće uputilo Poziv Društvu da imenuje članove Društva u Povjerenstva za izradu podzakonskih akata.

Stručni odbor je odlučio da je HKD uvijek voljan imenovati svoje članove u Povjerenstva, ali kako trenutno još nije prihvaćen novi Zakon o knjižnicama, nema potrebe imenovati članove Društva u povjerenstva za izradu podzakonskih akata, te se traži da se nastavi rad na novom Zakonu o knjižnicama.

**Ad 11.2 Koordinacija stručnog djelovanja**

Edita Bačić je zamolila Stručni odbor da koordinira rad stručnih tijela oko organizacije skupova, na način koji je to moguć, jer dolazi do raznih preklapanja datuma održavanja skupova (npr. preklapanje dva stručna skupa u svibnju: Stručni skup Knjižnice u procjepu i stručni skup Predmetna obrada).

Stručni odbor je prihvatio ovaj prijedlog.

**Ad 11.3**

Edita Bačić je zamolila da se pri biranju članova u radna tijela, obrati pozornost da članovi raznih povjerenstva budu članovi HKD-a (regionalnih društava) i da budu plaćene članarine.

Dunja Holcer je izvijestila da su regionalna društva obavezna voditi ažurnu evidenciju svojih članova (prema Zakonu o udrugama). Regionalna društva su članovi HKD-a. Regionalna društva su zamoljena da uz uplatu članarina HKD-u, dostave i popis ažurnih članova HKD-a.

Stručni odbor je prihvatio ovaj prijedlog.

Zapisnik sastavila:

Kristina Romić, stručna tajnica HKD-a